כריסטינה מילאן

ביוגרפיה

מיליאן נולדה בג'רזי סיטי, ניו ג'רזי להורים קובנים.
זמן קצר לאחר מכן עברה עם משפחתה לוולדורף, מרילנד. היא הבת הבכורה בין שלוש אחיות.
אמה של מיליאן, שהרגישה בכישרונה של בתה, החליטה לעבור איתה ועם שאר אחיותיה ללוס אנג'לס, קליפורניה כאשר לכריסטינה מלאו 13. אביהן נשאר במרילנד והוריה התגרשו זמן קצר לאחר המעבר.
כשעברה ללוס אנג'לס, במטרה להפוך לשחקנית, היא החליפה את שם משפחתה לשם משפחתה של אמה לפני הנישואין. כבר מגיל קטן מיליאן חלמה לעבוד בתעשיית הבידור. בגיל 9 החלה את קריירת הדוגמנות שלה כאשר הצטלמה לפרסומות של מספר חנויות אופנה מקומיות ובמקביל החלה את קריירת המשחק שלה כאשר קיבלה את התפקיד הראשי בהצגה בשם "אנני".
מיליאן החליטה שהיא רוצה להיכנס לתעשיית המוזיקה והכירה מפיק מוזיקלי שהתרשם מאוד מכישרונה, והכיר לה מספר אנשים בתעשיית הבידור.

מוזיקה

פריצתה המוזיקאית הראשונה של מיליאן הייתה בשיר "Between Me And You" עם הראפר ג'ה רול, באלבום "Rule 3:36" שיצא לאור בשנת 2000. השיר יצא כסינגל וזכה להצלחה גדולה.
זמן קצר לאחר מכן הקליטה מיליאן קולות רקע לג'ניפר לופז, הילארי דאף, TYP ועוד.
שנה לאחר מכן היא הקליטה את השיר "It All Gravy" עם הראפר הבריטי רומיאו שהפך ללהיט גדול.
שיתוף הפעולה בין מיליאן לג'ה רול גרם לחברת דאף ג'אם, בבעלותו של הראפר ג'יי זי, להחתים אותה על חוזה אצלם.
מילאן נשלחה לשוודיה להקליט את אלבום הבכורה שלה. האלבום יצא לאור ב-9 באוקטובר 2001.
שני הסינגלים מהאלבום "AM To PM" ו"When You Look At Me", הפכו ללהיטים גדולים.
בשנת 2004 היא הפיצה את האלבום השני שלה "It's About Time". הסגנון של האלבום היה בוגר מקודמו.
האלבום כולל שני סינגלים: הסינגל הראשון, "Dip It Law", שנחשב ללהיט הגדול ביותר של מילאן. הסינגל השני מהאלבום הוא דואט עם הראפר ג'ו באדן, "Whatever You Want".
האלבום השלישי של מיליאן, "So Amazing" הופץ במאי 2006. את האלבום הפיקו ג'יי זי ואל. איי ריד, יו"ר חברת דאף ג'אם. באחד מהראיונות שלה לקידום האלבום, הצירה מיליאן אמרה ש"האלבום הרבה יותר בוגר ואישי".
אולם, שבוע לאחר צאת האלבום, מיליאן וחברת התקליטים דאף ג'אם יצאו בהודעה לעיתונות שהם מפסיקים את העבודה ביניהם עקב "חילוקי דעות מקצועיים". הסיבה האמיתית, ע"פ דיווחים תקשורתיים, היא ש"דאף ג'אם" התאכזבו מכמות המכירות הנמוכה יחסית של האלבום החדש, לעומת קודמיו והחליטו להשקיע את מירב המאמץ בתגלית החדשה שלהם, ריהאנה.
זמן קצר לאחר ששוחררה מהחוזה שלה עם "דאף ג'אם", כריסטינה מיליאן חתמה במייספייס רקורדס ולראשונה הפיצה אלבום אוסף "The Best of Christina Milian".
בחברת התקליטים החדשה, מיליאן לקחה חלק גם כמפיקה והחלה להפיק אלבומים לאומנים אחרים.
מיליאן נטלה חלק בהפקת האלבום של הרכב הבנות הדרים. שיתוף הפעולה עם ההרכב גרם למילאן לחתום באותה חברת התקליטים בהן חתומות חברות הלהקה, רדיו קילה.
אלבומה הרביעי, "Elope" היה אמור לצאת בסוף שנת 2009, היא החליטה לקחת הפסקה מהמוזיקה ולהתמקד בתחום המשחק.

משחק

למרות שכריסטינה מיליאן ידועה בעיקר כזמרת, חלומה היה להיות שחקנית קולנוע. היא החלה לשחק תפקידים קטנים בסיטקומים. בשנת 1999 קיבלה תפקיד מזערי בסרט אמריקן פאי.
בשנת 2002 היא החלה להנחות את התוכנית "Wannabe" בערוץ MTV.
את התפקיד הראשי הראשון בסרט היא קיבלה בשנת 2003, כאשר קיבלה לשחק את פריז מורגן בקומדיה "אהבה בתשלומים". הסרט סלל לה את הדרך אל הפיסגה והיא החלה לקבל יותר הצעות לתפקידים מרכזיים.
בשנת 2004 שיחקה בסרט האקשן "מהיר ללא גבולות", בתור נינה, בת הזוג החדשה של ואל. בשנת 2005 שיחקה בקומדיה "הגבר של הבית".
במהלך השנים, המשיכה מיליאן לשחק בסרטים והופיעה ב: "בי קול", "פעימה", "אקסיות לכל הרוחות", "מעודדות צמודות 5: מלחמה עד הסוף" ו-"קופידון חג המולד".
בשנת 2013, היא השתתפה בעונה ה-17 של רוקדים עם כוכבים. בנוסף היא הופיעה באותה שנה בסרט "לטוס אל האהבה", ובסרט הטלוויזיה "שלג גלובלי בחג המולד".  
ב-18 בינואר 2015, שודר פרק הבכורה בתוכנית הריאלטי של מיליאן, אשר עוקבת אחרי חייה וחיי משפחתה.
ב-2019 שיחקה בקומדיה הרומנטית "אהבה היא השטח שלה" בנטפליקס.

חיים אישיים

בשנת 2009, החלה מיליאן לצאת עם הראפר דה דרים. במאי 2009, הם נישאו ב-26 בפברואר 2010 ילדה מיליאן את בתם ויולט מאדיסון נאש. באוקטובר 2011, התגרשו השניים.
בשנת 2014, היא החלה לצאת עם הראפר ליל ויין.